Kalevi Lamminen

Nils Paavo Kalevi Lamminen (22. maaliskuuta 1935 Ahlainen – 21. tammikuuta 2021 Tampere) oli suomalainen poliitikko, joka toimi kokoomuksen kansanedustajana vuosina 1987–1999 ja 2003–2007. Viimeisellä kaudellaan hän oli eduskunnan ikäpuhemies. Lamminen oli 16 vuotta puolustusvaliokunnan jäsenenä ja toimi myös kahdeksan vuotta sen puheenjohtajana. Hänen sotilasarvonsa oli majuri. Ison kokonsa vuoksi Lamminen tunnettiin lempinimellä ”Korsto”.

Jyväskylän yliopistosta vuonna 1970 erityisopettajaksi valmistunut Lamminen oli Porin kaupunginvaltuuston jäsen 1977–1996 ja 2000–2004. Vuonna 2004 Lamminen muutti Pohjois-Savoon Kiuruvedelle puolisonsa tultua valituksi paikkakunnan perusturvajohtajaksi. Vuonna 2005 hänet valittiin Kiuruveden kaupunginhallitukseen ja 2008 kunnallisvaaleissa myös kaupunginvaltuustoon. Hän toimi Kiuruveden kaupunginhallituksen puheenjohtajana muttei asettunut ehdolle enää 2012 vaaleissa. Presidentin valitsijamiehenä Lamminen oli vuoden 1988 vaaleissa.

Kalevi Lamminen oli näkyvimpiä Suomen Nato-jäsenyyden kannattajia.

Nuoruudessaan Lamminen oli maaottelutason lentopalloilija. Porin Pyrinnössä pelannut Lamminen edusti Suomea kuudessa A-maaottelussa vuonna 1955.

Lähteet

Aiheesta muualla 

Kalevi Lammisen muistokirjoitus Helsingin Sanomissa

Kansanedustajat
Turun läänin pohjoinen vaalipiiri
Satakunnan vaalipiiri
Kansallisen Kokoomuksen poliitikot
Porin kaupunginvaltuutetut
Kiuruveden kaupunginvaltuutetut
Suomalaiset opettajat
Suomalaiset lentopalloilijat
Vuonna 1935 syntyneet
Vuonna 2021 kuolleet